fi ro id ro jbo es fi id hbs_lat az fi fi en fi fi fi fi nl it fi fi fi fi fi fi fi fi fi fi fi fi fi fi fi ro fi fi fi nl fi zh fi fi fi fi fi fi fi fi fi fi fi fi fi fi fi ja fi it fi ja fi ja fi en fi uk als tr it fi fi fi fi fi fi fi es fi fi fi fi fi en eo en fi fi fi fi fi fi en
Pakistania koettelevat massiiviset tulvat – Fidan kummikoulu säästynyt tuhoilta - Fida
Pakistaniin on julistettu hätätila. Maanlaajuisesti tulvat ovat vaatineet jo yli 1 000 kuolonuhria ja 700 000 ihmistä on menettänyt kotinsa. Fida ohjaa hätäapua paikallisen seurakunnan kautta.
Paikalliset kuvaavat tulvia pahimmaksi heitä koskaan kohdanneeksi katastrofiksi. Fidan kumppaniseurakunnan, Assemblies of God -helluntaikirkon, pastori luonnehtii tilannetta historialliseksi:
– Tulvia tulee alueellemme silloin tällöin, mutta nämä sateet ovat olleet runsaampia, kuin koskaan aiemmin. Eräs paikallinen viranomainen kuvaili, että nämä tulvat ovat jo raamatullisissa mittasuhteissa.
Kokonaisuudessaan tulvat vaikuttavat 33 miljoonan ihmisen elämään.
Luoteis-Pakistanissa sijaitseva Assemblies of God -seurakunnan ylläpitämä koulu on yksi Fidan kummikohteista. Sen toimintaa tukee 152 suomalaista kummia. Koulu on säästynyt rajuilta tulvatuhoilta ja on pystynyt jatkamaan toimintaansa normaalisti.
Lähialueilla on kuitenkin laajoja tuhoja ja monet perheet ovat menettäneet kotinsa. Tulvan laajuutta ja sen vaikutuksia yhteisössä kartoitetaan parhaillaan. Seurakunnan humanitaarinen tiimi jakaa jo kiireellistä hätäapua, kuten ruokaa, lääkkeitä ja telttamajoitusta apua tarvitseville.
Fida on avannut Pakistaniin keräyksen. Lahjoita ja auta!
Kummikoulu mahdollistaa koulupolun vähävaraisille
Fidan kummikoulu sijaitsee köyhällä asuinalueella, jossa asuu pääosin kristittyjä perheitä. Opiskelu on haluttu pitää edullisena, jotta köyhätkin lapset pääsevät sinne. Suurin osa oppilaista on kristittyjä, osa hyvin köyhistä perheistä.
Pakistanissa ei perinteisesti haluta laittaa tyttöjä kouluun, ja tytöt jäävätkin usein kotiin tekemään töitä. Kummikoulu kannustaa ja rohkaisee myös tyttöjä kouluttautumaan. Jo noin puolet oppilaista on tyttöjä.
Lapsisotilaita auttaneet Söderlundit: ”Vaikka ihminen olisi kokenut mitä, hän voi selvitä”
Kun naiset tarttuivat ohjaksiin, köyhyys alkoi väistyä Jordanian kylissä
27-vuotias sinkkunainen on Bangladeshissa heikoilla – Dipa murtaa tabuja ja rohkaisee tyttöjä
Avioliitto ja lapset saavat odottaa – Näin teini-ikäinen Sweeti esti oman lapsiavioliittonsa
Tulppatie 20, 00880 Helsinki
PL 105, 00811 Helsinki
Puh. 010 505 7777
Puhelun hinta on 20,28 €.
Kerätyt varat käytetään Fida International ry:n kehitysyhteistyöhön, humanitaariseen työhön ja lähetystyöhön sekä niihin liittyvään koulutus-, tiedotus- ja vaikuttamistoimintaan.
IBAN-tilinumero: FI41 228 718 0000 5256
595502 Toivon kipinä -keräys Itä-Euroopan romanien hyväksi
558002 Eväät elämään -kehitysyhteistyökeräys
595133 Katastrofiavun suurin tarve
599809 Lähetystyön suurin tarve
@FidaInternational @Fidainternational @Fidainfo @FidaTV @fidapodcast